De què o de qui es parla en aquest text?:
Arran d'aquesta conversa amb el company tastaolletes m'he preguntat si aquest esport tenia més practicants que nosaltres dos al Racó. L'handbol és un esport molt polivalent, on s'exerciten la majoria de grups musculars: tot i que la potència de llançament és un aspecte important, la potència de salt, la velocitat explosiva i fins i tot el moviment de canell hi tenen un pes determinant, essent així un esport que suposa una millora física integral. Tot i que la potència física hi té un pes determinant -i només cal mirar la majoria de jugadors d'Asobal o de la lliga d'Alemanya-, no és imprescindible per a ser un bon jugador (contràriament a com passa amb el Bàsquet o el Voleibol). És més, els extrems acostumen a ser jugadors petits i amb gran potència de salt. Per tot això, penso que aquest esport s'hauria de promocionar més, sobretot tenint en compte que és de llarga tradició a la Catalunya Vella, tant amb els dos equips grans (Granollers i Barça) com amb d'altres de més petits però amb bona cantera (Bordils, La Roca, Mataró...). Així doncs, si jugues a handbol aquest és el teu fil. Penja-hi vídeos interessants, comenta com aneu a la vostra lliga, discuteix assumptes tècnics o tàctics i digues a quina posició jugues i en quin equip.
Asobal : esdeveniment_esportiu, Catalunya Vella : Entitat_Geopolítica, Granollers : equip_esportiu, Barça : equip_esportiu, Bordils : equip_esportiu, La Roca : equip_esportiu, Mataró : equip_esportiu, lliga d'Alemanya : esdeveniment_esportiu